recursal/SuperWikiNEXT-32B huggingface dataset:
**Tax Justice Network (TJN)** er en koalisjon av forskere og aktivister med et felles engasjenent for hva de hevder er de skadelige virkninger av skatteunndragelse, skattekonkurranse og skatteparadis. Bruken av ordet «rettferdighet» i navnet illustrerer organisasjonens grunntanke om at skatter og avgifter kan være et verktøy for sosial rettferdighet.

Ifølge regnskapet for 2009 er «The Tax Justice Network International Secretariat Limited» et britisk selskap kontrollert av Tax Justice Network Association Sans Men Lucratif, en belgisk veldedighetsorganisasjon.

TJN utgir Financial Secrecy Index, som rangerer 73 hemmeligholdende jurisdiksjoner i henhold til både deres hemmelighold, og omfanget av deres virksomhet.

Både The Tax Justice Network International Secretariat Limited og Tax Justice Network Association Sans Men Lucratif er registrert i land Tax Justice Network gjennom Financial Secrecy Index definerer som skatteparadis: Storbritannia (13.-plass) og Belgia (15.-plass).

«Tax Justice Network - Norge» ble lansert i 2010 og er den norske grenen av TJN. 15 norske organisasjoner er medlemmer av Tax Justice Network - Norge, blant dem Unio, Skatterevisorenes forening, Fagforbundet, Kirkens Nødhjelp og Norsk Folkehjelp.

Referanser
----------

1. ↑  net/cms/upload/pdf/2009\_Audited\_Accounts.pdf TJN 2009 kontoer[*død lenke*]
2. ↑  Financial Secrecy Index – 2011 Results Arkivert 28. august 2013 hos Wayback Machine.

Eksterne lenker
---------------

* (en) Offisielt nettsted Rediger på Wikidata
* Tax Justice Network på Twitter Rediger på Wikidata

* Tax Justice Network på Facebook Rediger på Wikidata

* Tax Justice Network på YouTube Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** LCCN **·** ISNI **·** SUDOC
 |
***Ouran High School Host Club*** (japansk: 桜蘭高校ホスト部（クラブ） Ōuran Kōkō Hosuto Kurabu) er en mangaserie (japansk tegneserie) laget av Bisco Hatori og utgitt i 18 bind fra 2002 til 2010.

Det er en romantisk komedie. Hovedpersonen Haruhi Fujioka er elev ved Ouran videregående skole, og forviller seg inn i en lukket gutteklubb hvor hun blir oppfattet som en gutt, og gjort til de andres tjener.

Serien ble først filmet som en anime-TV-serie i 2006 redigert av Takuya Igarashi med 26 episoder, senere som spillefilm i 2012.

Historien
---------

Haruhi Fujioka er en fattig stipend-elev ved Ouran videregående skole, en oppdiktet skole i Bunkyõ, Tokyo. Fordi skoleuniformen er for dyr for henne, bruker hun lange bukser, pologenser og vest; sammen med de store brillene og det korte håret gjør dette at hun kan forveksles med en gutt.

Mens hun leter etter en leseplass, forviller hun seg inn i møterommet til *Host Club*, i det tredje musikkrommet. Klubben består forøvrig av seks rike gutter. Når hun knuser en vase som koster rundt 8 millioner yen blir hun pålagt å arbeide som klubbens tjener for å betale for skaden. De seks guttene bruker klubben som utgangspunkt for å sjekke opp og underholde jenter. I tillegg til andre tjeneroppgaver, blir det Haruhis oppgave å hente inn jenter. Selv om guttene etterhvert oppdager Haruhis identitet, later de som ingenting, og fortsetter spillet.

De seks guttenes personligheter er bygget rundt stereotypier fra mangaserier: «prinsen», «organisatoren», tvillingene som «smådjevlene», den barnslige «lolitagutten» og den sterke, tause «beskytteren».

Referanser
----------

1. ↑  «Ouran High School Host Club». animenewsnetwork.com. Besøkt 17. mars 2019.
2. ↑  «Ouran High School Host Club». imdb.com. Besøkt 17. mars 2019.
3. ↑  «Ouran High School Host Club». imdb.com. Besøkt 17. mars 2019.

Eksterne lenker
---------------

* (ja) Offisielt nettsted Rediger på Wikidata

* (en) Ouran High School Host Club – kategori av bilder, video eller lyd på Commons Rediger på Wikidata
* *Artikkelen har ingen egenskaper for filmdatabaser i Wikidata*
I den gamle villaen Strömsö på øya nord for Vasa lages lekre retter og alskens fine ting. Bilde fra 2014.
**Strömsö** er et finlandssvensk TV-program som sendes på Yle Fem. Programmet hadde premiere i august 2002, da med programlederne Susanna Ström-Wilkinson og Matias Jungar. Strömsö er et livsstilsprogram og fokuserer på håndverk, mat og hage.

Elin Skagersten er redaktør og programleder pr. 2016. Ellers medvirker Camilla Forsén-Ström (kunstekspert), Jim Björni (redaktør), Lee Esselström (hobbyekspert), Owe Salmela (florist), Alexandra De Paoli (urteterapeut), Paul Svensson (kokk) og Susanna Ström-Wilkinson (redaktør).

Programmet er populært også blant finsktalende seere og har siden starten blitt tekstet på finsk.

Strömsö spilles inn i Västervik ca. 10 kilometer nord for Vasa på Finlands vestkyst. Strömsö är navnet på den bygningen der programmet spilles inn og ble derfor også programmets navn. Villaen Strömsö ble bygd som sommersted på 1850-tallet av en kjøpmann fra Vasa.

I Norge sendes «Hygge i Strömsö» på NRK 1.

Referanser
----------

1. ↑  Om Strömsö yle.fi, lesedato 13. februar 2016

Eksterne lenker
---------------

* (sv) Offisielt nettsted Rediger på Wikidata

* (fi) Offisielt nettsted Rediger på Wikidata

* (en) Strömsö, Vaasa – kategori av bilder, video eller lyd på Commons Rediger på Wikidata
* (en) *Hygge i Strömsö* på Internet Movie Database Rediger på Wikidata
**Hygge** er en tilstand av velvære, avslappethet og god stemning knyttet til hverdagslige omgivelser i samvær med venner. Som (særlig refleksivt) verb er det synonymt med å kose seg. 

Selv om det er et norsk og dansk ord har det fra 2010-tallet også blitt låneord i engelsk språk etter inspirasjon fra særlig dansk. I 2016 kom det på Oxford dictionaries liste over årets (ny-)ord i engelsk.

I en avstemning igangsatt av det danske Kulturministeriet i 2016, ble hygge kåret til en av de ti viktigste verdiene som har formet Danmark.

Etymologi
---------

Ordet kommer fra norrønt *hyggja*, «tenke». Hygge er avledet av *hugr* «tanke, sinn», som også er roten til ordet «hukommelse», eller svenske *komma i håg*, «huske»

Lignende ord på andre språk
---------------------------

* Nederlandsk *gezelligheid*
* Tysk *Gemütlichkeit*, en tilstand av vennlighet og tilhørighet
* Svensk *mysig*

Litteratur
----------

* Meik Wiking *The Little Book of Hygge - The Danish Way to Live Well*, 2016 ISBN 9780241283912
* Marie Tourell Søderberg *Hygge - The Danish Art of Happiness*, 2016 ISBN 9780718185336

Referanser
----------

1. ↑  B R
2. ↑  «Word of the Year 2016: other words on the shortlist». Arkivert fra originalen 6. juni 2017. Besøkt 27. juni 2017.
3. ↑  danmarkskanon.dk Hygge Arkivert 8. november 2020 hos Wayback Machine.
4. ↑  Hygge i Caprona Etymologisk ordbok
**Leafcutter John** er pseudonymet til **John Burton**, en britisk-basert musiker og artist. 

Han studerte ved Norwich School of Art mellom 1996 og 1998, og deretter flyttet Burton til London, og etter et år startet han en karriere som performance-kunstner. Etter det begynte han å fokusere på andre musikalske arbeider. Som Leafcutter John, har Burton spilt på flere festivaler i Europa, Nord-Afrika, og i Australia. Fra kringkastingbyrået BBC ble han tildelt en Jazz Award for Rising Stars i 2004. Leafcutter John er også en dyktig remixer, og han har arbeidet med flere prosjekter som DJ.

Eksterne lenker
---------------

* (en) Offisielt nettsted Rediger på Wikidata

* (en) Leafcutter John – kategori av bilder, video eller lyd på Commons Rediger på Wikidata
* (en) Leafcutter John på Internet Movie Database Rediger på Wikidata
* (en) Leafcutter John på Discogs Rediger på Wikidata

* (en) Leafcutter John på MusicBrainz Rediger på Wikidata

* (en) Leafcutter John på SoundCloud Rediger på Wikidata

* (en) Leafcutter John på Songkick Rediger på Wikidata

|  |  |
| --- | --- |
| Oppslagsverk/autoritetsdata | ISNI **·** BBC Things **·** MusicBrainz **·** Discogs
 |
**Leagus** er en eksperimentell duo innen jazz, rock og elektronisk musikk etablert av pianist and vokalist Herborg Rundberg and gitarist Kristian Svalestad Olstad. Bandet debuterte med albumet Lea Áigi i 2016. Albumet fikk svært positiv omtale av det norske musikktidsskriftet Feedback og All About Jazz. Duoen henter sin musikalske inspirasjon fra norsk sjøsamisk kultur. Duoens andre album "Naimaka" beskrives som en videreføring og musikalsk utvikling av albumet Lea Àigi.

Diskografi
----------

* Lea Áigi (2016)
* Naimaku (2019)

Referanser
----------

1. ↑  Matland, Helge (14. oktober 2016). «Nordlig mesterverk». *itromso.no*. Besøkt 17. juli 2021.
2. ↑  Jazz, All About. «LEAGUS (Herborg Rundberg & Kristian Svalestad Olstad): Lea Áigi album review @ All About Jazz». *All About Jazz* **(engelsk)**. Besøkt 17. juli 2021.
3. ↑  «Leagus». *Nordlige folk*. Besøkt 17. juli 2021.
4. ↑  Jazz, All About. «LEAGUS: Naimaka album review @ All About Jazz». *All About Jazz* **(engelsk)**. Besøkt 17. juli 2021.

Portal: Jazz
**Leadenhall Street** er ei gate i City of London. Den går fra Gracechurch Street/Bishopsgate til Aldgate.

Leadenhall Street har vært adresse for en rekke internasjonalt kjente firmaer innen handel, bank og forsikring, blant annet Det britisk-ostindiske kompani, Lloyd's og den skandaleombruste pakistanske banken BCCI. Under krigen hadde Nortraship sitt hovedkvarter i nr. 144. I nr. 56 ligger London Metal Exchange.

Kirka St Katherine Cree var en av ytterst få kirker som ikke ble totalt ødelagt under bybrannen i 1666, og tårnet fra 1504 er dermed et av de eldste i City.

Det britiske ostindiske kompani etablerte seg i Leadenhall Street allerede i 1600, og hadde hovedkontoret sitt her fram til selskapet ble oppløst i 1858. Kompaniets storslåtte East India House ble revet i 1862. I 1986 flytta Lloyd's til sitt nye hovedkvarter Lloyd's Building i Lime Street.

The Leadenhall Building på adressen Leadenhall Street 122 er City of Londons høyeste bygning. Den stod ferdig i 2015.

Referanser
----------

1. ↑  «The Leadenhall Building». *www.theleadenhallbuilding.com*. Besøkt 17. april 2019.
**Mygdon** (gresk: Μύγδων) var en mytisk konge av Frygia, angivelig i tiden før eller under den trojanske krig. Han var sønn av Akmon av Frygia. Med sin hustru Anaximene hadde han sønnen Koroebus. Koroebus skal senere ha blitt drept under trojanerkrigen hvor han deltok på trojanernes side.

I mytologien
------------

Mygdon skal ha ledet en frygisk styrke mot amasonene sammen med sin sammensvorne Otrevs og den trojanske kongen Priamos. Dette skal ha skjedd en generasjon tidligere enn trojanerkrigen, det vil kanskje si sent på 1300-tallet f.Kr. Priamos nevner dette i *Iliaden* (Homer):

*Ein gong kom eg til til Frygia-land, der druene lavar.*
*Flust med frygiske sveinar eg såg med skinande folar,*
*hærmenn førte i strid av gjævingen Mygdon og Otrevs,*
*som hadde læger på den tid lagt ved Sangarios-elva.*
*Dei var eg med som samlagsbror i hærmakta deira*
*just den dag amasonane kom, som er jamgod’ med karfolk.*
Etter Mygdon skal en del av frygerne blitt betegnet som mygdonere.

Referanser
----------

1. ↑  Vergil 2.340
2. ↑  Evripides l. 539
3. ↑  Homer 2. sang, vers 183-189
4. ↑  Pausanias bok 10.27

Kilder
------

* Vergil (1941). *Æneiden* **(dansk)**. Einar Munksgaard.
* Evripides. «Rhesos». Bacchicstage.
* Homer (1965). *Iliaden* **(nynorsk)**. Oversatt av Eirik Vandvik. Oslo: Samlaget.
* Pausanias. «Description of Greece». Perseus.
**Mount Vernon Harcourt**, også kjent som bare **Mount Harcourt**, er en antarktisk stratovulkan med en påfallende konisk form på Hallett Peninsula som strekker seg ut til Rosshavet om lag 604 km sør for Mount Erebus, sammen med tre overlappende skjoldvulkaner. Vulkanen ligger nord for Mount Northampton (2 465 moh.) i den sørlige sentrale delen av halvøya, i Admiralitetsfjellene i det nordlige Victoria Land. Den grenser til nordsiden av Tuckerbreen i sør og har en høyde på 1 571 meter over havet. 

Vulkanen ble oppdaget i januar 1841 av James Clark Ross og navngitt av han etter Williams Vernon Harcourt, sønn av erkebiskopen av York og en av grunnleggerne av British Association for the Advancement of Science. US-ACAN aksepterte navnet i 1950 og NZ-APC gjorde det samme litt senere.

To dateringer fra fjellet har vist seg å være rundt henholdsvis 5,5 og 6,6 millioner år gamle, noe som betyr at fjellet er forholdsvis ungt. Prøvene har en alkalisk sammensetning. En har funnet *Boscoia sudpolaris*, en type spretthaler på vulkanen.

Se også
-------

* Liste over vulkaner i Antarktis

Referanser
----------

1. 1 2 3  «Mount Harcourt, Victoria Land, Antarctica». Besøkt 23. juli 2010.
2. 1 2 3 4  John Stewart (2011). *Antarctica: An Encyclopedia*. 2 (2 utg.). McFarland. s. 1639–1640. ISBN 978-0786435906.
3. ↑  United States Geological Survey (1963). «Hallett Volcanic Province». *Geological Survey Professional Paper* **(engelsk)** (456 utg.). U.S. Government Printing Office. s. C17–C20.
4. ↑  *Entomology of Antarctica* (engelsk). J. Linsley Gressitt. Besøkt 23. juli 2010.

* Denne artikkelen inneholder stoff fra United States Geological Survey-artikkelen «Mount Vernon Harcourt» som er i offentlig eie (innhold fra Geographic Names Information System).

Portal: Antarktis

|  |  |
| --- | --- |
| Oppslagsverk/autoritetsdata | GeoNames **·** GNIS **·** SCAR

 |
Jebel Moussa sett fra Gibraltar.
Jebel Moussa, fotografert med telelinse fra Cádiz, Spania.
**Jebel Musa** (arabisk: جبل موسى‎, *Jabal Mūsā*, på berbisk *Adrar n Moussa*), som betyr «Moses-fjellet» er et fjell i den nordligste del av Marokko på den afrikanske side Gibraltarstredet. Det hører til fjellkjeden Riffjellene. Fjellet blir vanligvis identifisert som den sørlige Herkulessøyle.

Beskrivelse
-----------

I henhold til den berbisk og muslimske geografen Ibn Battuta på 1300-tallet fikk fjellet sin navn Jebel Musa til å ære Musa bin Nusayr som erobret Andalucía (sørlige Spania). Fjellet var kjent av antikkens grekere som Abyla og av romerne som Columna. Sammen med Gibraltarklippen i nord er den identifisert som den ene av Herkulessøylene, skjønt det hevdes også om Monte Hacho i den spanske eksklaven Ceuta rett øst for dette fjellet.

Jebel Musa er 842 meter høy. I nord, på andre siden av Gibraltarstredet, ligger Spania og det britiske oversjøiske territoriet Gibraltar. I øst for fjellet er Ceuta, en spansk eksklave og i vest og sør er Marokko. Langs landeveien er fjellet rundt 22 km vest for Ceuta og rundt 72 km øst for Tanger.

Jebel Musa ligger på motsatt side av Gibraltarklippen ved inngangen til Middelhavet fra Atlanterhavet. Det er et viktig landemerke i regionen Tanger-Tétouan på nordkysten av Marokko. Kystlinjen rundt fjellet viser geologiske bevis på å ha hatt varierende vannstand i århundrenes løp. Disse er ved 120-130 meter; 80 til 90 meter; 40 til 60 meter, og fra 0 til 25 meter over dagens vannstand.

Referanser
----------

1. ↑  Norris, H.T. (1959): «Ibn Battutah's Andalusian Journey» i: The Geographical Journal.
2. ↑  Bulfinch, Thomas (2005): Bulfinch's Mythology (See Glossary - A), *Classicreader.com*.
3. ↑  «Pillars of Hercules», *Encyclopaedia Britannica Online*
4. ↑  Clammer, Paul (2009): *Morocco*, Lonely Planet. ISBN 9781741049718. s. 168, 536
5. ↑  Googlekart
6. ↑  «Jebel Musa: Morocco», National Geospatial-Intelligence Agency, Bethesda, MD, USA.
7. ↑  Rodríguez Vidal, J.; L.M. Cáceres Puro (2005): *Evidencias morfológicas erosivas de niveles marinos pleistocenos en la costa del jbel musa (n. de marruecos)*. Libro de Actas. Gibraltar Museum.

Eksterne lenker
---------------

* (en) Jebel Musa – kategori av bilder, video eller lyd på Commons

|  |  |
| --- | --- |
| Oppslagsverk/autoritetsdata | GeoNames
 |
**Nils Rustad** (født 21. august 1875, død 9. desember 1947) fra Øvre Rustad i Østre Toten. Ingeniørutdannet fra "Trondhjems Tekniske Læreanstalt" innen Maskin- og Skipsbygging (1892-1896).

Han var en usedvanlig allsidig mann: Ved siden av virket som Heisinspektør i Aker konstruerte han båter, var aktiv i Kongelig Norsk Motorbåtforening,, var teknisk konsulent for Statens Tollvesen (særlig i forbindelse med kjøp av hurtiggående smuglerjagere på 1920- og 1930-tallet). Han tegnet bygninger og møbler, var en ivrig samfunnsdebattant og en habil fotograf. Mest kjent er han nok likevel som slektsgransker og fjellvandringsmann.

I 1936 ble han tildelt Turistknappen i gull, Turistforeningens høyeste utmerkelse.

Utgivelser
----------

* *Minner fra fjell og skog*, Cammermeyer, 1945
* Nils Onsager og N. Rustad: *Oslo og omegn*, Cammermeyer, 1930
* Nils Onsager og N. Rustad: *Til fots : reisebok over Norge*, Gyldendalske, 1924 (Ny utg.: 1935, 1949, 1953)
* Nils Onsager og N. Rustad: *Til fots, 2, Reisebok over Østlandets skautrakter*, Cammermeyer, 1930

Referanser
----------

1. 1 2 3   www.begravdeioslo.no[Hentet fra Wikidata]
2. 1 2   *Nekrolog*, Morgenbladet, 12. desember 1947
3. 1 2   *Nekrolog* Aftenposten, 10. desember 1947

  


|  |  |
| --- | --- |
| Oppslagsverk/autoritetsdata | VIAF
 |
**Nils Adolf Retterstøl** (født 3. oktober 1924, død 9. februar 2008) var en norsk professor i psykiatri. Han var utdannet lege i 1950, og tok sin doktorgrad i 1966 om paranoide psykoser.

Retterstøl ble ofte omtalt som norsk psykiatris «grand old man». Han var særlig kjent for sitt arbeid med selvmordsproblematikk og psykiske lidelser med vrangforestillinger. Han var professor ved Universitetet i Oslo og overlege ved Gaustad sykehus fra 1973 til 1994. I årene 1973 til 1981 var han også sykehusets direktør. Han ble professor emeritus i 1994.

Han mottok også kommandørkorset av St. Olavs Orden i løpet av sin karriere, og var medlem av tallrike kommisjoner og utvalg, blant annet Den rettsmedisinske kommisjons psykiatriske gruppe.

Retterstøl skrev flere populærvitenskapelige bøker og bidro til åpenhet rundt psykiske lidelser.

Nils Retterstøl hadde en anseelig bokproduksjon bak seg da han døde. Foruten mange vitenskapelige og andre artikler, skrev han totalt 50 bøker.

I sin selvbiografi, *I grenseland*, skrevet sammen med Jørn-Kr. Jørgensen, forteller han om en psykiaters hverdag, og går blant annet gjennom sin doktorgrad om de paranoide psykoser.

Referanser
----------

1. 1 2   Autorités BnF, BNF-ID 128966928[Hentet fra Wikidata]
2. ↑   nbl.snl.no[Hentet fra Wikidata]

Eksterne lenker
---------------

* Psykiatriprofessor Nils Retterstøl er død

|  |  |
| --- | --- |
| Oppslagsverk/autoritetsdata | Store norske leksikon **·** Norsk biografisk leksikon **·** BIBSYS **·** VIAF **·** GND **·** LCCN **·** ISNI **·** BNF **·** BNF (data) **·** LIBRIS **·** SUDOC **·** NKC
 |
**Jürgen M. Brandtner** (født 17. mai 1962 i Bad Cannstatt i Vest-Tyskland, død 11. januar 2021 samme sted) var en tysk regissør, teaterskuespiller og forfatter.

Biografi
--------

Brandtner tok diplomstudium i elektroteknikk og sluttførte i 1998 skuespillerutdannelse ved *Internationales Schauspielakademie CreArte*. Fra 2016 var Brandtner dosent for teaterhistorie ved Akademie CreArte.

Tidlig i desember 2020 fikk Brandtner en positiv covid-19-diagnose, før jul ble han innlagt på sykehus, og der forverret han tilstand seg raskt, og han døde der den 11. januar 2021

Verker
------

* Jürgen M. Brandtner: *Meine Tante im Keller*, Verlag Kinzel, Göppingen, 2013, ISBN 978-3-937367-88-0

Referanser
----------

1. 1 2   .  Manglende eller tom `|tittel=` (hjelp)
2. ↑   .  Manglende eller tom `|tittel=` (hjelp)

Eksterne lenker
---------------

* (de) Offisielt nettsted Rediger på Wikidata
* (en) Jürgen M. Brandtner på Internet Movie Database Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** GND
 |
**Nimsoft** er et norsk-amerikansk IT-selskap som produserer programvare for overvåking av IT-systemer. Det ble grunnlagt i 1998 under navnet  ***Nimbus Software***  av Anders Grindland, Dag Lund, og Carstein Seeberg, som en avlegger ("spin-out") fra utviklingsmiljøet i Norsk Data. 

I 2004 fusjonerte selskapet med et amerikansk partnerselskap og tok navnet Nimsoft. Det norske venturefondet Northzone Ventures og amerikanske JMI Equity er medeiere. Administrerende dierktør er Gary Read, mens Anders Grindland er styreleder. 

Selskapet har opplevd sterk vekst siden 2003. De over 800 kundene er norske og internasjonale IT- og teleselskaper, og produktene er designet for de fleste IT-plattformer som er i bruk i dag.

Selskapets hovedkontor er i Redwood City i Silicon Valley, og det har avdelinger i USA, Spania, Sverige, Storbritannia og Tyskland. Nimsoft har i 2008 om lag 160 ansatte, etter oppkjøp av selskapet Indicative fra Fort Collins i Colorado, USA. Forskningsavdelingens hovedbase er Oslo.

Da finanskrisen nådde Norge høsten 2008 var Nimsoft et av de første firmaene som ble rammet, og måtte si opp 12-13 ansatte i oktober 2008. De ansatte som ikke ble sagt opp, fikk deretter tilbud om å gå ned 5% i lønn.[]

Nøkkeltall
----------

Selskapets avdelinger (November 2009) er:

* Oslo, Norge – 21 ansatte (November 2009)
* Redwood City, California – 60 ansatte
* London – 17 ansatte
* Fort Collins Colorado – 12 ansatte
* India – 15 ansatte
* Øvrige lokasjoner: Madrid, München, Sydney – 8 ansatte

I 2007 nådde omsetningen US$ 29,4 millioner, og salgsinntektene økte med 77 prosent.

Eksterne lenker
---------------

* Nimsoft hjemmeside
**Jürgen Roelandts** (født 2. juli 1985 i Asse) er en belgisk tidligere profesjonell landeveissyklist.

Meritter
--------

2001
 U17 Nasnjoal Tempo-mester
2002
 U19 Nasjonal Tempo-mester
2006
2. etappe, Normandie rundt
2. etappe, Tour du Loir-et-Cher
2007
U23 Paris–Tours
2.-plass sammenlagt, Ronde van Vlaams-Brabant
3. etappe
2008
 Nasjonal Mester Landevei
5. etappe, Polen rundt
 Poengkonkurransen, Eneco Tour
2.-plass, Nokere Koerse
3.-plass sammenlagt, Circuit Franco-Belge
3. etappe
3.-plass, Memorial Rik Van Steenbergen
2009
 Poengkonkurransen, Polen rundt
4.-plass Dutch Food Valley Classic
5.-plass sammenalgt, Firedagers i Dunkerque
8.-plass sammenlagt, Belgia rundt
 Innlagte-sprinter konkurransen
2010
3.-plass, Memorial Rik Van Steenbergen
6.-plass, Gent-Wevlegem
8.-plass sammenlagt, Tour Down Under
 Ungdomskonkurransen
2011
2.-plass, E3 Prijs Vlaanderen – Harelbeke
4.-plass, Grand Prix Cycliste de Montréal
5.-plass, VM i landeveissykling
6.-plass, Vattenfall Cyclassics
2012
 Sammenlagt, Tour de l'Eurometropole
 Poengkonkurransen
1. etappe
4. etappe, Tour de Luxembourg
3.-plass sammenlagt, Ster ZLM Toer
2013
5. etappe, Tour Méditerranéen

Referanser
----------

Eksterne lenker
---------------

* (en) Jürgen Roelandts – kategori av bilder, video eller lyd på Commons Rediger på Wikidata
* (en) Jürgen Roelandts – Olympedia Rediger på Wikidata

* (en) Jürgen Roelandts – Sports-Reference (OL-resultater – arkivert) Rediger på Wikidata

* (en) Jürgen Roelandts – UCI Rediger på Wikidata

* (en) Jürgen Roelandts – ProCyclingStats Rediger på Wikidata

* (en) Jürgen Roelandts – Cycling Archives Rediger på Wikidata

* (en) Jürgen Roelandts – Cycling Quotient Rediger på Wikidata

* (en) Jürgen Roelandts – CycleBase Rediger på Wikidata

|  |  |
| --- | --- |
| Oppslagsverk/autoritetsdata | Prabook
 |
**Vegard Sannes** (født 4. september 1976 i Kirkenes) er en tidligere norsk fotballspiller som spilte for Bodø/Glimt i perioden 2001 til 2008, men la opp etter å ha vært skadet hele 2008-sesongen. Aasmund Bjørkan ga han tilbud om å gjøre comback for Atla IF da de spilte i 1. divisjon i 2009, men Sannes bestemte seg for å bil boende i Bodø og legge skoene på hylla. Han er i dag assistenttrener og spillerutvikler i Grand Bodø. 

Vegard Sannes vokste opp i Kirkenes og spilte både for Kirkenes IF og Alta IF. Han dukket opp på radaren til Bodø/Glimt trener Øystein Gåre i 2001 etter at han som 2. divisjonsspiller for Alta IF hadde vært på prøvespill i Chelsea. Sannes signerte for Glimt og spilte der i perioden 2001 til 2008. Han var imidlertid skadet hele 2008-sesongen etter en kneskade som oppsto på slutten av 2007-sesongen. 

Vegard Sannes scoret sitt første Eliteserie-mål da han utlignet til 2-2 på overtid for Bodø/Glimt i hjemmekampen mot Sogndal 1. juli 2001.

Eksterne lenker
---------------

* Glimt.no – Sannes spillerprofil hos Bodø/Glimt

|  |  |
| --- | --- |
| Oppslagsverk/autoritetsdata | Prabook
 |
**Kjellaug Steinslett** (født 9. juli 1946, i Sjona, død 4. juni 2011) var en norsk helsefagarbeider og forfatter.

Steinslett var født og vokst opp i bygda Sjona utenfor Mo i Rana. Om vinteren bodde hun på sør-østkysten av Spania, og om sommeren på småbruket sitt i Sjona. Hun var utdannet helsefagarbeider og jobbet på forskjellige sykehus ulike steder i Norge, og jobbet også på et daghjem for psykisk utviklingshemmede. Etter det jobbet hun også som tannlegeassistent i 10 år før hun begynte å skrive underholdninglitteratur.

Kystfolket
----------

Steinslett har skrevet romanserien *Kystfolket* som hun debuterte med den 9. juli 1996 på hennes egen 50-årsdag. Tidligere har hun skrevet flere noveller for ukeblader. I tillegg til serien om Kystfolket, har hun skrevet *Kystfolkets kokebok* med mange tradisjonelle retter fra Helgelandskysten som hører til romanserien. Inspirasjonen har i all hovedsak vært Helgelandskysten og Sjona, men også fra hva hun selv har lest i bøker.

Eksterne lenker
---------------

Presentasjon hos Schibsted forlag Arkivert 14. mai 2012 hos Wayback Machine.

Portal: Litteratur

|  |  |
| --- | --- |
| Oppslagsverk/autoritetsdata | Prabook **·** BIBSYS **·** Geni **·** VIAF **·** ISNI
 |
**Kjellaug Hølaas** (født *Skajaa* 13. august 1906 i Kristiansand, død 12. september 1990 i Oslo) var en norsk tekstilkunstner og lærer i tekstilfag ved Statens Håndverks- og Kunstindustriskole

Hun var utdannet ved SHKS' gullsmedlinje 1925–30, og arbeidet som designer hos gullsmed J. Tostrup 1930–33. Hun ble ansatt som lærer ved SHKS 1936 og fra 1948 til 1972 var hun overlærer ved tekstillinjen. Hennes viktigste kunstneriske innsats var som lærer for etterkrigstidens tekstilkunstnere, og hun la vekt på håndverksmessige ferdigheter i tillegg til det kunstneriske. Hennes evne til å la elevene utvikle seg i tråd med sine egne muligheter ble synliggjort i de to utstillingene som hun holdt sammen med sine elever: «Tretten tekstilkunstnere» (Stavanger, 1966) og «Kjellaug Hølaas og hennes elever» (Kristiansand 1982)

Hun har utført tepper og ryer i Oslo rådhus, og messehagel til Nidarosdomen. Hun designet også mønster for A/S Seiersborg Tekstilfabrikk og var med på å utvikle vevstuen ved PLUS i Fredrikstad.

Kjellaug Hølaas er innkjøpt av Kunstindustrimuseet i Oslo. Hun fikk Jacobprisen i 1964.

Hun var gift med journalist og forfatter Odd Hølaas.

Referanser
----------

1. 1 2   Store norske leksikon, Store norske leksikon-ID Kjellaug\_Hølaas[Hentet fra Wikidata]
2. ↑   Norsk kunstnerleksikon, Norsk kunstnerleksikon ID Kjellaug\_Hølaas, besøkt 9. oktober 2017[Hentet fra Wikidata]
3. ↑   KulturNav, KulturNav-ID 60d43234-51bb-457a-b320-bc03a06554bd, besøkt 9. oktober 2017[Hentet fra Wikidata]
4. ↑   Norsk biografisk leksikon, nbl.snl.no[Hentet fra Wikidata]
5. 1 2  (no) Kjellaug Hølaas i Norsk biografisk leksikon
6. ↑  «Kjellaug Hølaas» i Norsk kunstnerleksikon. Oslo, 1982-86
7. ↑  Leena Mannila. *God form i Norge, Jacob-prisens vinnere 1957–1995*. Messel forlag / Norsk Form, 1996. ISBN 82-452-0011-5. (ebok)

|  |  |
| --- | --- |
| Oppslagsverk/autoritetsdata | Store norske leksikon **·** Norsk biografisk leksikon **·** Norsk kunstnerleksikon **·** KulturNav
 |
***Pheneps*** er en slekt av biller med larver som lever i rennende vann. Det er larvene som er best kjent i denne gruppen – de er flate og hele oversiden er dekket at brede ryggplater som danner et skjold. Sett ovenfra kan de minne om mynter, og de er kjent som "water pennies" på engelsk. De voksne billene, som kan minne om hårbiller (Scirtidae), er skjøre og kortlivede.

Utseende
--------

De voksne billene er nokså små, avlange, matt brunlige biller. I motsetning til en del andre Psephenidae er de ikke påfallende flate. Antennene er perlekjede-formede, litt lengre enn hode + thorax. Palpene er forholdsvis kraftige, hodet lite med ganske store fasettøyne. Pronotum er trapesformet, kraftig innsmalnet forover. Dekkvingene er litt rundede. Beina er middels lange, lårene litt fortykkede. Larvene, såkalte "water pennies", er flate og ovale og ligger tett presset mot steinene i den strie strømmen.

Levevis
-------

Larvene lever på steiner i raskt rennende elver og bekker. Den flate formen og glatte overflaten gjør at de unngår å bli tatt av strømmen når de kryper rundt og beiter på alger som vokser på steinene. De voksne billene er nokså kortlivede, og finnes gjerne i vegetasjonen nær bekkene der larvene lever. De flyr bra og kan komme til lys om natten.

Utbredelse
----------

Slekten er utbredt i Mellom- og Sør-Amerika.

Systematisk inndeling
---------------------

**Treliste**
* Ordenen biller, Coleoptera
	+ Underordenen Polyphaga
		- Overfamilien mudderbiller (Dryopoidea)
			* Familien Psephenidae – ca. 210 arter fordelt på 29 slekter
				+ Underfamilien Psepheninae
					- Slekten ***Pheneps*** Darlington, 1936
						* *Pheneps antennalis* Spangler & Steiner, 1983
						* *Pheneps auariensis* Fernandez, Fonseca & Spangler, 2001
						* *Pheneps brazilianus* Hinton, 1937
						* *Pheneps cubanus* Darlington, 1936
						* *Pheneps cursitatus* Spangler, 1987
						* *Pheneps darwinii* (Waterhouse, 1880)
						* *Pheneps gracilis* Darlington, 1936
						* *Pheneps leptophallus* Fernandez, Fonseca & Spangler, 2001
						* *Pheneps plaumanni* Hinton, 1937
						* *Pheneps roraimensis* Fernandez, Fonseca & Spangler, 2001
						* *Pheneps simoides* Fernandez, Fonseca & Spangler, 2001

Eksterne lenker
---------------

* (en) *Pheneps* i Encyclopedia of Life Rediger på Wikidata

* (en) *Pheneps* i Global Biodiversity Information Facility Rediger på Wikidata
**Peter Aucoin** (født 3. oktober 1943 i Halifax, død 7. juli 2011) var professor emeritus i statsvitenskap og offentlig administrasjon ved Dalhousie University i Halifax, Canada. 

Aucoin mottok en Bachelor of Arts fra Saint Mary University. Han fikk sin mastergrad fra Dalhousie University, og senere en doktorgrad fra Queens University. Aucoin ble ansatt ved fakultetet ved Dalhousie University i 1970, og begynte som professor ved samme universitet ni år senere. Aucoin er anerkjent som en av de fremste teoretikerne på praksis og reform av offentlig forvaltning og styring. Aucoin var medlem av Royal Society of Canada og medlem av Order of Canada. 

Aucoin var også en rådgiver for regjeringen i Canada, samt for flere provinsielle og kommunale myndigheter. Fra 1985 til 1990 satt Aucoin som direktør ved School of Public Administration, og fra 1992 til 1995 var han formann ved Instituttet for statsvitenskap. Han pensjonerte seg i 2009. Fra 1995 til 1996 var Aucoin president i den kanadiske Political Science Association. Han var også tidligere visepresident for Institute of Public Administration of Canada. Aucoin døde 7. juli 2011, i en alder av 68 år.

Referanser
----------

1. ↑   www2.macleans.ca[Hentet fra Wikidata]
2. ↑   BnFs generelle katalog, catalogue.bnf.fr, besøkt 26. mars 2017[Hentet fra Wikidata]

|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** ISNI **·** BNF **·** BNF (data) **·** SUDOC
 |
***Super Trouper*** er ABBAs syvende musikkalbum for plateselskapet Polar Records. 

Albumet var det sjette i rekken av nummer en-album i England, og ble utgitt den 3. november 1980 og ble det mest solgte albumet dette året. Med albumet vendte gruppen, musikalsk, tilbake til popmusikk, istedenfor å fortsette med disco som hadde preget det tidligere albumet *Voulez-Vous*.

Mottakelse
----------

Albumet nådde førsteplass i åtte land, blant andre England, Norge og Sverige. Albumet nådde #17 i USA, godt hjulpet av hiten *The Winner Takes It All* som var den første singel fra albumet. *Super Trouper* var den andre singel, og siste låten fra gruppen som toppet den engelske salgslisten, og i Tyskland. De siste to europeiske singlene *Lay All Your Love On Me* og *Happy New Year* solgte bra, og lå i de fleste topp – 10 listene rundt omkring, mens singlene *On And On And On* og *Andante Andante* ble sluppet i henholdsvis Japan og Sør-Amerika.

Samme året spilte gruppen inn et album for Sør-Amerika, kalt *Gracias Por La Música* som toppet listene i de spansktalende landene.

Sporliste
---------

Alle sanger skrevet og komponert av Benny Andersson og Björn Ulvaeus.

Side A
1. «Super Trouper» – 4:11
2. «The Winner Takes It All» – 4:55
3. «On and On and On» – 3:40
4. «Andante, Andante» – 4:39
5. «Me and I» – 4:54

Side B
1. «Happy New Year» – 4:23
2. «Our Last Summer» – 4:19
3. «The Piper» – 3:26
4. «Lay All Your Love on Me» – 4:33
5. «The Way Old Friends Do» (Live) – 2:53

Singler
-------

* Juli 1980: *The Winner Takes It All* (#8 USA, #1 England, Belgia, Irland, Nederland & Sør – Afrika, #2 Sweden #3 Norge, Østerrike, Sveits )
* November 1980: *Super Trouper* (#1 England, Belgia, Tyskland, Nederland, Irland, #2 Norge, #3 Sverige og Østerrike)
* November 1980: *Happy New Year* (#11 Norge)
* Desember 1980: *On and On and On* (Japan)
* 1981: *Andante Andante* (1981) (Sør – Amerika \ Sør – Afrika)
* Juli 1981: *Lay All Your Love on Me* (#7 England)

Eksterne lenker
---------------

* (en) *Super Trouper* på Discogs Rediger på Wikidata

* (en) *Super Trouper* på MusicBrainz Rediger på Wikidata

* (en) *Super Trouper* på Spotify Rediger på Wikidata

* (en) *Super Trouper* på AllMusic Rediger på Wikidata

  


|  |  |
| --- | --- |
| Oppslagsverk/autoritetsdata | MusicBrainz
 |
**ViaNova AS** er holdingselskap for de to selskapene Vianova Systems og ViaNova Plan og Trafikk. Selskapet ble etablert i 1988 i nært samarbeid med firmaet Dr.ing Aas-Jakobsen for å tilby rådgivende ingeniørtjenester innenfor samferdsel, med spesiell vekt på bruk og utvikling av programvare innenfor denne bransjen. Hovedkontoret er i Sandvika, Bærum. ViaNova deltok på en rekke interessante vegprosjekter i det sentrale Østland, som Festningstunnelen, Svartdalstunnelen, Ekebergtunnelen m.v.

Etter at selskapet på 1990-tallet hadde vokst fra 25 ansatte til 70 og hadde fått stor suksess med IT-systemet Novapoint (tidligere *NovaCAD*), som ble tatt i bruk over hele Norden, ble det i 2000 gjennomført en fisjon som førte til opprettelsen av et selskap for planlegging og prosjektering av veger og gater og et selskap som arbeidet med IT.

Referanser
----------

1. ↑
2. ↑  «Arkivert kopi». Arkivert fra originalen 10. mars 2016. Besøkt 19. mars 2012.

Eksterne lenker
---------------

* ViaNovas hjemmeside
* Vianova Systems offisielle hjemmeside Arkivert 26. juli 2013 hos Wayback Machine.
* ViaNova Plan og Trafikk offisielle hjemmeside
***Livets gleder*** (originaltittel: *Daughters of Pleasure*) er en amerikansk romantisk komedie fra 1924, med Marie Prevost  og Monte Blue i hovedrollene.

Handling
--------

Mark Hadley har nylig blitt velstående, og han ber datteren sin om å kvitte seg med kjæresten hennes Kent Merrill - fordi han tror at Kent nå bare er interessert i pengene deres. I mellomtiden har Mark – uten at hans kone og datteren deres er klar over det – hatt en romanse med en ganske ung fransk kvinne.

Når datteren hans besøker venninnen Lila, som hun tidligere gikk på skole sammen med i Paris, blir hun sjokkert når hun oppdager at faren hennes allerede er der – den franske kvinnen Mark har et forhold til er Lila.

Medvirkende
-----------

* Marie Prevost som Marjory Hadley
* Monte Blue som Kent Merrill
* Clara Bow som Lila Millas
* Edythe Chapman som Mrs. Hadley
* Wilfred Lucas som Mark Hadley

Referanser
----------

Eksterne lenker
---------------

* (en) *Livets gleder* på Internet Movie Database Rediger på Wikidata

* (en) *Livets gleder* på AllMovie Rediger på Wikidata

* (en) *Livets gleder* på Silent Era Rediger på Wikidata

Portal: Film
***Livet på jorden*** (orig: *Life on Earth: A Natural History by David Attenborough*) er en britisk naturdokumentaserie som gikk på BBC i 1979. Serien var et samarbeid med Warner Bros. og Reiner Moritz Productions. 

Serien drives fremover ved at Attenborough, som følger formatet etablert av Kenneth Clarks *Civilisation* og Jacob Bronowskis *The Ascent of Man*, reiser rundt i verdenen for å oppspore historien om evolusjonen av livet på jorden. Som de tidligere seriene, så var denne delt opp i 13 episoder (hver cirka 55 minutter lang) slik at det ville eksakt fylle et kvart år på TV-planen. Produsent var Christopher Parsons og musikken ble komponert av Edward Williams. Serien ble produsert fra 1975 til 1978.

Den ble vist på NRK i 1979.

Referanser
----------

1. 1 2  «Bra i agurktiden». *VG*. 24.7.1979. «Problemene var mange og ulike. Den største forskjellen mellom Livet på jorden og andre globetrotterserier er detaljene i materialet.»

Eksterne lenker
---------------

* (en) *Life on Earth* på Internet Movie Database Rediger på Wikidata

* (en) *Life on Earth* på The Movie Database – TV Rediger på Wikidata
**Livgarde** er et et elitekorps i en hær som er livvakt for et statsoverhode eller en fyrste. De fleste land har en eller annen form for livgarde i sitt militære system. I Norge er livgarden Hans Majestet Kongens Garde. I militær tradisjon blir en avdeling hvis oppgave det er å passe på presidenter eller kongelige gjerne kalt livgarde som fellesbetegnelse, slik som Hans Majestet Kongens Garde i Norge. Disse har i dag oftest en mer seremoniell funksjon, men ivaretar samtidig noe av sine gamle plikter. I praksis har ofte mer spesielt tilpassede avdelinger innen politi/forsvar/annet tatt over de aller fleste rene livvaktfunksjoner for offisielle myndighetspersoner i verden i dag, selv om livgardene består. Livgarden har ofte en kombinasjon av seremonielle- og paradefunksjoner og en mer moderne militær infanterifunksjon.

Historie
--------

Oppdaget med å beskytte kongen eller herskeren har alltid vært en svært viktig oppgave. Helt tilbake til antikken kan vi finne egne avdelinger med livgarde regimenter, slik som pretorianergarden hos Romerne. I Norden hadde man i vikingtiden og middelalderen en egen hird og hirdmenn. Hirdmennene måtte sverge evig troskap til sin herre og love å følge han i både krig og fred, og ofre livet for han om nødvendig. Den eldste The Queen's Body Guard of the Yeomen of the Guard er den britiske monarkens seremonielle livgarde. Den ble opprettet av Henrik VII i 1485 under slaget ved Bosworth Field, og bærer fortsatt uniformer fra tudortiden i rødt og gull. En av de mest kjente livgardene er sveitsergarden i Vatikanet som ankom som leiesoldater til Roma 22. januar 1506. Den spanske livgarden Guardia Real har også røtter tilbake til middelalderen. Napoleons *Garde Impériale* ble etter hvert en modell for andre livgardeavdelinger i Europa, og blant annet kopiert av både det det russiske og tyske imperiet. I Sverige har man Högvakten som livgardeavdeling. Den ble opprettet i 1523 for å forsvare Stockholms slott og kongefamilien. Den Kongelige Livgarde, i dagligtale bare kalt livgarden, i Danmark ble opprettet av Frederik III den 30. juni 1658. Den 8. november (etterhvert kjent som «Gardens dag») 1856 ble «Hans Majestæt Kongens Norske Garde» besluttet opprettet ved kongelig resolusjon. Før den tid hadde nordmenn tjenestegjort i blant annet den svenske og den danske livgarden.

I Norge
-------

Utdypende artikkel: Hans Majestet Kongens Garde

Livgarden, HMKG har som formål å «beskytte Hans Majestet Kongen, hans familie og dens residenser i fred, krise og krig» [*død lenke*]. Deres motto er «Alt for Kongen!».

Aktive livgarder
----------------

* Hans Majestet Kongens Garde i Norge
* Högvakten og Livgarden i Sverige
* Den Kongelige Livgarde i Danmark
* Guardia Real i Spania
* Garderegiment Grenadiers en Jagers og Garderegiment Fuseliers Prinses Irene i Nederland
* Den kongelige livgarde i Marokko
* Den kongelige livgarde i Thailand
* Konoe Shidan i Japan
**Cartagena** er en havneby og provinshovedstad i Bolívar i Colombia. Byen er også kjent under navnene **Cartagena de Indias** eller **La Heroica.** Byen har en befolkning på om lag 900 000 innbyggere. Med de omkringliggende områdene er befolkningstallet 1,2 millioner, noe som gjør den til landets femte største storbyområde. Byen ble grunnlagt i 1533 av don Pedro de Heredia, som kalte opp byen etter Cartagena i Spania. Cartagena var et viktig senter for spansk kolonisering av Sør-Amerika, og er i dag fortsatt et viktig økonomisk sentrum samt et populært turistmål.

Cartagenas befestede bydel og fort står på UNESCOs verdensarvliste.

Den norske kickbokseren og profesjonelle bokseren Cecilia Brækhus er født i Cartagena.

Referanser
----------

1. ↑  .

Eksterne lenker
---------------

* (es) Offisielt nettsted Rediger på Wikidata

* (en) Cartagena, Colombia – kategori av bilder, video eller lyd på Commons Rediger på Wikidata

* (en) Cartagena, Colombia – galleri av bilder, video eller lyd på Commons Rediger på Wikidata
* Kart over Cartagena
* Guide til Cartagena (spansk og engelsk)
* Bilder av Cartagena

  


|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** Encyclopædia Universalis **·** VIAF **·** GND **·** LCCN **·** BNF **·** BNF (data) **·** SUDOC **·** NKC **·** GeoNames **·** MusicBrainz
 |
**Håkan Ingemar Wiberg**  (født 15. oktober 1935 i Gamlestad i Västergötland, død 16. juni 2009 i Lerum) var en svensk scenograf.

Biografi
--------

Wiberg var en av Sveriges mest benyttede scenografer. Han har stått for scenografien til mer enn 200 oppsettinger på Stadsteatern, Stora Teatern og Lisebergsteatern i Göteborg.

Han var ansatt i 35 år i SVT i Göteborg der han var innblandet i velkjente produksjoner som for eksempel *Jubel i busken*, *Blå gatan*, *Hem till byn* og *Svenska hjärtan*. Han laget scenografien til Eurovision Song Contest 1985 da Lill Lindfors mistet kjolen.

Han ble belønnet med privatteaternes pris Guldmasken flere ganger for Beste Scenograf til blant annet *Tomas Revy* på Lisebergsteatern i 1991, *I hetaste laget* på Cirkus i Stockholm i 1994, *Guys and Dolls* på Oscarsteatern i 1998, han har skapt scenografien til alle sommerteaterstykkene på Fredriksdalsteatern i Helsingborg mellom 1995-2009 og musikalen *Singin' in the Rain* på Oscarsteatern i 2007. Ingemar Wiberg døde i midtsommeruken i 2009 73 år gammel.

Filmografi
----------

### Scenograf/Produksjonsdesigner

* 1996 - *Omaka par* (TV-film)
* 1971-1995 - *Hem till byn* (TV-serie)
* 1994 -  *Panik på kliniken* (TV-film)
* 1982 - *Polisen som vägrade svara* (TV mini-serie)
* 1979 - *Charlotte Löwensköld*
* 1972 -  *Ett köpmanshus i skärgården* (TV mini-serie)
* 1968 -  *Den gyllene porten* (TV-film)
* 1967 - *De löjliga preciöserna* (TV-film)
* 1967 - *Grannar* (TV-film)
* 1966 - *Krapps sista band* (TV-film)
* 1966 - *Blå gatan* (TV mini-serie)
* 1965 - *Conny* (TV-film)
* 1965 - *Det ena du vill* (TV-film)
* 1963 - *Smutsiga händer* (TV-film)
* 1963 - *Munken går på ängen* (TV-film)
* 1962 -  *Sankt Antonius underverk* (TV-film)
* 1962 -  *Kvartetten som sprängdes* (TV-film)
* 1962 - *Trängningen* (TV-film)
* 1962 - *Generalskan* (TV-film)
* 1962 - *Spöket på Canterville* (TV-film)
* 1960 - *Björnen* (TV-kortfilm)

### Kostymer

* 1967 - *De löjliga preciöserna* (TV movie)

Eksterne lenker
---------------

* (en) Ingemar Wiberg på Internet Movie Database Rediger på Wikidata

* (sv) Ingemar Wiberg i Svensk Filmdatabas Rediger på Wikidata

* (en) Ingemar Wiberg hos The Movie Database Rediger på Wikidata
> 
> INGEN NORDMANN TIL SALGS!
> Reichskommisar Terboven har rettet den ærekrenkende beskyldning mot våre stortingsmenn at de er villig til å kaste på båten alt det som for dem er hellig bare for å redde sin egen personlige materielle eksistens.  
> 
> Stortingsmennene vil sikkert ta oppgjøret både overfor seg sjøl og overfor sine velgere.  
> 
> Men det er jo ikke bare stortingsmennene det gjelder.  
> 
> Vi, 98 prosent av det norske velgerfolket, har valgt dem som våre høyeste politiske representanter.  
> 
> I verdens og våre øyne er det en beskyldning som rammer folket.  
> 
> Ærekrenkelsen må vaskes av.  
> 
> […]  
> 
> Hvis noen av oss skulle stilles overfor spørsmålet om å kaste i sølen det vi har gått inn for av alvorlig overbevisning om hva som tjener vårt folk, for å gå over til noe som vi har bekjempet og foraktet – alt i den berekning at vi på denne måten skal redde vår egen personlige materielle fordel – da er parolen: INGEN NORDMANN TIL SALGS!  
> 
> […]  
> 
> I en slik tid er det ikke på plass å ta det hensyn til de personlige forhold som er rimelige i mere fredelige tider. Det er vårt folks ære og fremtid det gjelder.
> 
> 
> 
> Utdrag fra Trond Hegnas lederartikkel i *1ste Mai*, 28. november 1940
> 
> 

***Ingen nordmann til salgs!*** var tittelen på en lederartikkel skrevet av Trond Hegna i stavangeravisen *1ste Mai*, i lørdagsutgaven 28. september 1940. Artikkelen fikk stor betydning for holdningskampen i det okkuperte Norge under andre verdenskrig.

Rikskommisær Josef Terboven hadde den 25. september 1940 gjennomført utnevning av tretten «kommissariske» statsråder. Samtidig med utnevningen holdt han en tordentale i radioen der han gikk til angrep på de etablerte politiske partiene. Lederartikkel kom ut få dager senere, og her tok Hegna et oppgjør med Terbovens fremstilling. Han omtalte den tyske rikskommissærens ord som «ærekrenkelser», ikke bare mot det politiske miljøet, men også direkte mot det norske folk.

Hegnas lederartikkel traff en nerve i folket, og teksten ble svært populær. Folk leste den høyt på gatene, og 28. september-utgaven av avisen ble populær på svartebørsen. Teksten ble kopiert opp på lapper og spredt, også over til Sverige og London.

Tyskerne reagerte ved å stenge *1ste Mai* og arrestere Hegna. Han ble fengslet samme kveld som artikkelen kom ut.. Hegna satt arrestert både i Stavanger kretsfengsel og på Møllergata 19, før han havnet på Grini. På Grini ble han sittende frem til desember 1943.

Referanser
----------

1. ↑  *Norges hjemmefrontmuseum*. [Oslo]: Museet. 1982. s. 23.
2. ↑  «*1ste Mai*, utgave 28. september 1940». Nasjonabiblioteket. Besøkt 9. desember 2022.
3. 1 2  Paul Engstad (1985). *Også vi når det blir krevet : Hjemmefronten under krigen 1940-1945*. [Oslo]: Tiden. s. 46.
4. 1 2  Guri Hjeltnes (1995). *Norsk krigsleksikon 1940-45*. [Oslo]: Cappelen. s. 165.
5. ↑  Maren Hegna (30. juni 2022). «Trond Hegna». *Norsk biografisk leksikon*. Besøkt 9. desember 2022.
Fluelarver kan opptre i store mengder i dødt kjøtt.
**Fluelarver** er benevnelsen på larver, av noen høyere fluer, kanskje særlig fra familien spyfluer (Calliphoridae). Fluelarver er *vermiforme*, det vil si larver uten bein eller et avgrenset hode. De kan også omtales som *mark* eller *makk*. Brukt som agn i sportsfiske kalles de gjerne *maggot*.

Fiske
-----

Maggot brukes som agn i sportsfiske. Blant annet vinterstid ved isfiske etter røye. Om sommeren brukes maggot helst som agn i fiske etter ørret.

Sårbehandling
-------------

Bruk av fluelarver for sårbehandling har vært kjent siden antikken, metoden er både billig, sikker og effektiv. Sterile larver plasseres i sår hos mennesker eller dyr, hvor larvene spiser dødt vev, men lar levende vev være i fred. Det er usikkert om sekreter fra larvene har noen effekt på bakterievekst, siden forskjellige studier har gitt motstridende resultater, og enkelte arter av bakterier kan være naturlig resistente mot sekretet. I 2008, ble slik sårbehandling brukt ved omtrent 1000 medisinske sentre i Europa og over 800 medisinske sentre i USA.

Rettsmedisin
------------

Innen rettsmedisinen kan larver eller andre dyr som livnærer seg av kadavere, påvise når et dødsfall inntraff. Siden hver art har sin egen utviklingstid fra egg til voksen (imago), og utviklingen har kjente variabler med temperatur, kan dødstidspunktet bestemmes etter larvenes alder.

Referanser
----------

1. ↑  Cazander G, van Veen KE, Bernards AT, Jukema GN. 2009. *Do maggots have an influence on bacterial growth? A study on the susceptibility of strains of six different bacterial species to maggots of Lucilia sericata and their excretions/secretions*. J Tissue (18/3)
2. ↑  Daeschlein G, Mumcuoglu KY, Assadian O, Hoffmeister B, Kramer A. 2007. *In vitro antibacterial activity of Lucilia sericata maggot secretions.* Skin Pharmacol Physiol. (20/2)
3. ↑  Jaklic D, Lapanje A, Zupancic K, Smrke D, Gunde-Cimerman N. 2008. *Selective antimicrobial activity of maggots against pathogenic bacteria.*
4. ↑  Maggot debridement therapy DermNet NZ, (19. februar 2010)

  


|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica
 |